Държавен вестник, бр. 4, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  4
си за ползване за тази част от радиочестотния 
спектър, която не използват, или тази, която се 
използва неефективно. Също така е необходи­
мо да се осигури бърз достъп до тези части на 
радиочестотния спектър за нови предприятия 
за предоставяне на иновативни услуги.
Налагат се нови изисквания за все по-
хармонизирано управление и използване на 
радиочестотния спектър, разпределен между 
държавите членки, на основата на междуна­
родна координация съобразно Радиорегламента 
на ITU за целите на националната сигурност, 
за поддържане на вътрешния ред и за граж­
дански нужди.
Държавната политика по планиране и 
разпределение на радиочестотния спектър 
и Националният план за разпределение на 
радиочестотния спектър (НПРРЧС) се изгот­
вят от СНРЧС и се приемат с решение на 
Министерския съвет. Националният план за 
разпределение на радиочестотния спектър се 
актуализира периодично от СНРЧС. До този 
момент НПРРЧС е актуализиран многократно, 
отразявайки решенията на Световната конфе­
ренция по радиосъобщения на ITU и редица 
решения на ЕК и СЕРТ.
Основна задача на СНРЧС е да хармонизира 
НПРРЧС съгласно директивите и решенията 
на Европейския съюз, съобразявайки се с 
разпределението на радиочестотния спектър 
в държавите – членки на СЕРТ, Радиорегла­
мента на ITU и Споразумението на НАТО за 
радиочестотен спектър. Целта е осигуряване 
на повече радиочестотен спектър, особено в 
радиочестотни ленти с по-добри технически 
характеристики, за предоставяне на услуги с по-
висока икономическа стойност. При управление 
на този специален ресурс е необходимо да се 
постига баланс и хармонизация с отчитане на 
целите от общ интерес и в съответствие със ЗЕС.
С оглед изпълнението на тези задачи в 
краткосрочен план предстои предприемането 
на следните действия:
• Приключване процеса на установяване 
на хармонизирано използване от държави­
те – членки на ЕС, на радиочестотните обхвати 
900 MHz и 1800 MHz;
• Приключване процеса на освобождаване 
на радиочестотните обхвати 2,5 GHz и 3,5 
GHz въз основа на хармонизираните условия, 
одобрени вече с решения на ЕК;
• Своевременно въвеждане на актуализа­
циите на Решение 2010/368/ЕО на ЕК от­
носно устройства с малък обсег на действие 
(SRD – Short-Range Devices) в подзаконовите 
нормативни актове съгласно ЗЕС;
• Въвеждане на Решение 2008/477/ЕО на 
ЕК от 13 юни 2008 г. за хармонизиране на 
радиочестотна лента за наземните системи, 
позволяваща предоставянето на електронни 
съобщителни услуги в Общността. Освобож­
даване на радиочестотна лента 2500-2690 МHz 
поетапно в Северна България до края на 2011 г. 
и в южна България до края на 2012 г., която 
лента в настоящия момент се използва от 
система за подвижна радиовръзка за нуждите 
на националната сигурност;
• Въвеждане на Решение на ЕК за измене­
ние на Решение 2007/131/ЕО за разрешаване 
използването на радиочестотния спектър за 
устройства, използващи свръхшироколентова 
технология (UWB – Ultra Wide-Bands) по хар­
монизиран начин в Общността;
• Прилагане на Решение на ЕК 2007/344/
ЕО относно хармонизирана достъпност на ин­
формацията за използването на радиочестотния 
спектър в Общността след 1 януари 2010 г.;
• Актуализиране на Държавната политика по 
планиране и разпределение на радиочестотния 
спектър до края на 2010 г.;
• Определяне на нови радиочестотни лен­
ти, чието хармонизирано използване ще е от 
полза за промишлеността, и за насърчаване на 
иновациите с оглед постигането на по-големи 
икономически и социални ползи;
• Предприемане на стъпки за съвместно 
използване на различните радиочестотни ленти. 
С оглед постигането на тази цел са необходи­
ми изследвания на съвместимостта, за да се 
установят техническите параметри, които да 
осигурят ефективността на съвместно използ­
ване на радиочестотни ленти;
• Извършване от КРС на периодичен пре­
глед и анализ на ефективното използване на 
радиочестотния спектър за граждански нужди.
1.2. Позиции на геостационарна орбита 
Спътниковите системи играят важна роля 
в глобалната информационна инфраструктура, 
като осигуряват бърз и лесен начин за комуни­
кация независимо от разстоянията и местопо­
ложението, на което се намират потребителите. 
Поради тази причина ефективното използване 
на определените за Република България с 
международни споразумения две позиции на 
геостационарна орбита е от съществено значе­
ние. С издадените през 2006 г. от националния 
регулаторен орган лицензии на две предприятия 
за ползване на плановите позиции на Република 
България на геостационарна орбита, които са 
със срок на действие до 2026 г., практически 
този ресурс е изчерпан. Осъществяването на 
периодичен контрол от страна на регулатора 
върху тези две предприятия е от особена важност 
с оглед пълното усвояване на предоставените 
им позиции и тяхното ефективно използване. 
Не се предвиждат някакви други стъпки в 
тази област в краткосрочен, средносрочен и 
дългосрочен план. 
1.3. Номера 
Осигуряването на условия за развитие на 
електронния съобщителен пазар изисква га­
рантиране на равнопоставен достъп до номера 
от Националния номерационен план за всички 
участници на пазара. Докато този ресурс на 
теория може да е неограничен, някои техно­
логични и организационни особености могат 
да създадат временни затруднения и недостиг